Џамија Кебир Мехмед Челеби

Џамија Кебир Мехмед Челеби — стара османлиска џамија во Скопје. Му припаѓа на Скопското муфтиство на ИВЗ и прогласена е за културно наследство на Македонија.

 Местоположба 
Храмот е сместен во центарот на Скопје, северно од Вардар, до кампусот на универзитетот „Св. Кирил и Методиј“.

 Историја 
Над влезот на џамијата има камена плоча на која стои дека џамијата е изградена на 4 мухарем 874 година по хиџрата (14 јули 1469 година по Христа). Нејзин ктитор бил Кебир Мехмед Челеби, син на Исхак-бег и внук на завојувачот на Скопје, Јигит-паша.

Џамијата настрадала во Скопскиот земјотрес од 1963 г. Во 2016 г. е обновена со финансиска поддршка од Турција. Реставрирана е според нејзиниот изворен изглед, освен шадрванот, за чиј изглед нема податоци, па затоа е обновен во облик типичен за епохата.

 Поврзано 
 Културно наследство на Македонија во Општина Центар

 Наводи 

 Надворешни врски 

 Кебир Мехмед Челеби џамија — Центар за етнолошки истражувања и применета антропологија (ЦЕИПА)

Категорија:Знаменитости во Скопје
Категорија:Исламски споменици на културата во Македонија
Категорија:Џамии во Скопје
Категорија:Отомански џамии во Македонија
Категорија:Џамии во Скопското муфтиство
Категорија:Појавено во 1469 година